Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään:
Kaksi vuotta sitten aloitettu oikeudenkäynti -
pääministeri Netanjahua vastaan alkoi uudelleen maanantaina, 8.2.
Tässä vaiheessa kyse oli vasta ns. kuulemismenettelystä, -
jossa syyttäjä esitti argumenttinsa ja vastaaja kertoi oman versionsa.
Netanjahu kielsi kaikki syytekohdat ja poistui oikeussalista -
vain 20:n minuutin jälkeen hoitamaan pääministerille kuuluvia tehtäviään.
Saliin jäivät kuitenkin hänen juristinsa.
Oikeuden kantaa, miten tästä eteenpäin, -
ei tätä uutiskatsausta laadittaessa ollut.
Israelissa hämmästellään melko julkisesti USA:n uuden presidentin -
Lähi- ja Keski-Idän politiikkaa, etenkin mikä liittyy Israelin suhteisiin.
Oltuaan kolme viikkoa vallassa, presidentti Biden ei ollut -
missään yhteydessä puhelimitse tai poliittisten avustajiensa välityksellä -
Israelin pääministeriin.
Se on diplomaattisesti ennenkuulumatonta, -
sillä lähes jokainen Yhdysvaltojen uusi presidentti on lähes välittömästi -
virkaan astumisensa jälkeen ollut yhteydessä Israeliin, -
heidän ylivoimaisesti tärkeimpää liittolaisensa Lähi-idässä.
Erityisesti tämä huomioitiin presidentti Bidenin pitämässä -
ensimmäisessä puheessaan virkaan astumisensa jälkeen.
Siinä hän ei maininnut sanallakaan mitään Israeliin liittyvää, -
eikä korostanut maiden välisiä, vuosi- kymmeniä kestäneitä hyviä suhteita.
Ottaen huomioon Israelin ja Yhdysvaltojen monimuotoiset suhteet,
jotkut diplomatiaa lähellä olevat lähteet pitivät sitä lähes loukkauksena.
On tietenkin muistettava, että edellisellä presidentillä ja Israelilla
oli lähes ennen kuulumattoman hyvät suhteet, -
ja Trumpin hallinto teki enemmän Israelin hyväksi -
kuin useimmat hänen edeltäjistään yhteensä.
Bidenin Israel-suhde heijasteleekin enemmän -
Barack Obaman kausilla vallinnutta Israel vastaisuutta ja -
Palestiina myönteisyyttä.
Tämän ovat todenneet myös useat Trumpin hallinnon aikaiset -
diplomaatit, joista YK-suurlähettiläs Nikki Haley puki sen sanoiksi todeten,
että Biden vähättelee ystäviään, kuten Saudi-Arabiaa ja Israelia, -
samalla kun liehittelee kummankin pahinta vihollismaata, Irania.
Republikaani senaattori Bill Hagertyn aloitteesta USA:n senaatti äänesti -
torstaina, 4.2., maansa Israelin suurlähetystön tulevasta sijainnista.
Senaattori Hagertyn aloitteessa mainittiin, että Trumpin hallinto -
piti lupauksensa siirtää Yhdysvaltojen Israelin suurlähetystö -
Tel Avivista Jerusalemiin, Israelin jakamattomaan pääkaupunkiin, -
ja edellytti senaatin äänestävän asiasta uuden, -
Joe Bidenin hallinnon astuessa valtaan.
Sadan senaattorin äänet jakaantuivat 97 puolesta ja 3 vastaan, -
joten Yhdysvaltojen Israelin suurlähetystö on ja pysyy -
Jerusalemissa, Israelin jakamattomassa pääkaupungissa.
Tätä päätöstä ei kukaan tulevistakaan presidenteistä voi enää muuttaa, -
mutta maan selvää poliittista jakaantuneisuutta kuvaa hyvin se, -
että samat kolme demokraattia, jotka nyt vastustivat päätöstä, -
olivat äänestäneet vuonna 2018 saman päätöksen puolesta.
Israelissa päätöstä tervehdittiin suurella tyydytyksellä, -
palestiinalaisalueilla puolestaan suurella raivolla, -
sillä päätös asettaa Jerusalemin osalta selvät ja peruuttamattomat -
reunaehdot mahdollisille tuleville neuvotteluille Israelin kanssa.
ICC, eli Kansainvälinen Rikostuomioistuin ilmoitti -
aloittavansa tutkimukset Israelin ja Hamasin välisessä konfliktissa -
vuoden 2014 aikana tapahtuneista mahdollisista sotarikoksista.
Tutkimusten kohteena tulevat ICC:n mukaan, olemaan sekä Hamas -
että Israelin armeija. Israel on tosin ilmoittanut, että he ovat tehneet -
kyseisen tapahtuman jälkeen omat sisäiset selvityksensä, -
joten siihen ei enää tarvita ulkopuolista apua.
Tutkimuksia kyseiseltä ajalta vaati alkujaan Palestiinan Itsehallinto, -
joka oli hyväksytty ICC:n jäsenvaltioksi, -
vaikka Palestiina ei ole YK:n tunnustama valtio ja -
ICC:n omat säännöt edellyttävät, että jäsenvaltiot ovat -
Turvallisuusneuvoston tunnustamia virallisia valtioita.
Tutkimusten aloittamista vaati jo vuonna 2019 ICC:n silloinen -
pääsyyttäjä, Fatou Bensouda, joka olisi liittänyt mukaan myös -
Israelin harjoittaman asutus ― eli setlementtitoiminnan -
Länsirannan C-alueilla.
Israelissa katsotaan kyseisen päätöksen olevan selvää -
anti-semitismiä, eikä ICC:lla ole toimivaltaa Israelissa, sillä Israel, -
sen koommin kuin Yhdysvallatkaan, ei ole ICC:n jäsenvaltio.
Pääministeri Netanjahun mukaan nyt tehty päätös osoittaa selvästi, -
että ICC:sta on tullut poliittinen organisaatio, -
joka ei ole enää sellainen puolueeton oikeusistuin, -
jolle aikanaan YK on antanut toimivallan.
Suhteiden normalisointi eri valtioiden kanssa ehti johtaa tulokseen -
Trumpin hallinnon aikana peräti viiden eri muslimitaustaisen valtion kanssa.
Maan sisällä asuviin palestiinalaisiin saakka, suhteiden normalisointi -
ei kuitenkaan jaksanut yltää. Vaikka Israel ja palestiinalaiset -
käyvät neuvotteluja monellakin alemmalla tasolla, -
suhteiden normalisointi ei vielä kuulu niihin.
Tässä asiassa palestiinalaiset ovat maalanneet itsensä nurkkaan, -
sillä sekä Fatahin, että Hamasin peruskirjoissa suhteiden normalisointi
ja Israelin tunnustaminen on kielletty kuolemanrangaistuksella uhalla.
Juuri nyt, kun Yhdysvallat asetti tavallaan reunaehdot -
neuvotteluille Jerusalemista, on yhä vaikeampaa löytää halukkuutta -
kahden valtion muodostamiseen ja molemmin puoliseen tunnustamiseen.
Yhdysvaltojen presidentti antoi sunnuntaina 7.2. pitkään odotetun -
tiedonannon Yhdysvaltojen Iraniin liittyvästä politiikastansa.
Se oli johdonmukainen niiden viestien kanssa, joita hänen ulkoministerinsä -
Tony Blinken oli antanut jo useita viikkoja sitten, -
mutta joita Joe Biden ei maininnut ensimmäisessä -
ulkopoliittisessa katsauksessaan runsas viikko sitten.
Presidentti Biden sanoi selvästi, että hän ei aio poistaa Trumpin asettamia
taloudellisia sanktioita Iranilta, ennen kuin Iran palaa täydellisesti -
ennen vuotta 2015 vallinneisiin ydinsopimuksen asetelmiin.
Samalla presidentti vakuutti, että Yhdysvallat on kyllä valmis -
palaamaan sopimukseen, josta Trump veti maan pois 2018 keväällä,
mutta vain niihin ehtoihin, joista sovittiin vuonna 2015.
Iranin on myös tuhottava kaikki ydinmateriaali, -
joka on rikastettu yli 3,67 prosentin.
Iran vastasi ulkoministeri Javad Zarifin suulla, -
että ehdotusta on mahdoton hyväksyä.
Iran suostuu kyllä palaamaan sopimukseen, mutta vasta, -
kun kaikki sanktiot ovat ensin poistettu ja Yhdysvallat suostuu -
maksamaan korvaukset Trumpin asettamien sanktioiden aiheuttamista -
taloudellista menetyksistä.
Vaikka Saudi-Arabia ei ole vielä solminut mitään -
normalisointi sopimusta Israelin kanssa, on maa tehnyt jo -
useita selviä siihen suuntaan viittaavia toimenpiteitä.
Viimeisimpänä, ja hyvinkin tärkeänä toimenpiteenä -
saudien uusimmista koulukirjoista on poistettu suuri osa antisemitististä -
ja Israel-vastaista opetusmateriaalia.
Aivan kaikkea ei ole vielä poistettu.
Edelleen Israel puuttuu valtiona kartoista, -
sen tilalla on vielä maininta sionistisesta vihollisesta.
Sama koskee myös kristittyjä, jotka Saudi-Arabiassa vallitsevan -
wahhabi-islamin tulkinnan mukaan, -
ovat juutalaisten ohella matkalla kadotukseen.
Muutoksen tuulet puhaltavat kuitenkin, -
sanoi Rauhan ja Kulttuurin suvaitsevuutta eri valtioiden -
opetusmateriaaleissa tutkivan instituu- tin, IMPACT`in, johtaja Marus Sheff -
mediayhtiö World Israel News`ille antamassaan haastattelussa.
Näin Jerusalem uutiset tällä kertaa. Muistathan rukoilla rauhaa -
tuolle kaupungille, maalle ja koko Lähi-itään.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: A. Eskola